Cornelius de Dalen II

Cornelius de Dalen II (vulgo: Cornelis van Dalen II; Amstelodami 28 Decembris anno 1638 natus; 9 Octobris 1664 mortuus) fuit saeculi aurei chalcographus, pictor et adumbrationis peritissimus artifex Nederlandicus

 Biographia 
Qui Cornelii de Dalen filius erat atque ab ipso patre artis rudimenta didicitUnion List of Artist Names. Postea ab Abrahamo Bloteling et Cornelio de Visscher doctus est. Amstelodami de 1655 usque ad 1659 operosus fuitRijksbureau voor Kunsthistorische Documentatie. 

Praecipue effigies personarum perfecit. Chalcographias secundum picturas Petri Pauli Rubens, Godfredi FlinckBiografisch Woordenboek der Nederlanden et Petri Nason incidit quoqueA History of Engraving and Etching. Praeterea Cornelium de Visscher, Abrahamum Bloemaert et patrem suum ad effigies perficiendum adiuvit. Inter operas suas, inveniuntur etiam chalcographias sculptas secundum artificum Venetorum picturas (Giorgione, Sebastiani Veneti, Petri Aretini et Iohannis Boccacii effigies). Cum effigies aliquot personarum familiae regiae Anglicae perfecisset, ut Henrici Stuarti, ducis Glevi atque Iacobi, ducis Eboraci, sunt qui eum, in Anglia, post Restitutionem Anglicam, laboravisse suspicentur, sed haec res pro certo non habetur. Tabula maxima ab eo perfecta, est effigies Ioannis Mauritii Nassoviani-Siegen, cognominati Americani. Praetera secundum Cornelii Janssens de Ceulen picturam Annae Mariae de Schurman effigies inciditAnna Maria Van Schurman, 'The Star of Utrecht'.

Eius caelandi et pingendi ratio tam similes quam pater sunt quin fieri non potest ut alterutri opera accommodenturCornelis van Dalen I in Union List of Artist Names.  

Opera sua obsignare solebat C.v.D..

 Notae 

 Bibliographia 







 Nexus externi 
 Cornelius de Dalen II in Artnet 
 Cornelius de Dalen II in The National Portrait Gallery 

Categoria:Pictores Nederlandiae
Categoria:Artifices Nederlandiae
Categoria:Chalcographi
Categoria:Scalptores